laion/Wikipedia-Exotic huggingface dataset:
גרנד פרי דרום אפריקה

גרנד פרי דרום אפריקה הוא מרוץ גרנד פרי, שהתקיים 33 פעמים. המרוץ היה חלק ממרוצי אליפות הפורמולה 1 מתחילת שנות השישים ועד מחצית שנות השמונים. המרוץ התקיים לראשונה בשנת 1934 במסלול הנסיך ג'ורג' שבאיסט לונדון. מלחמת העולם השנייה הובילה לביטולו של המרוץ, שהתחדש רק בשנת 1960. המרוץ הוצא מלוח התחרויות אחרי עונת 1985 בעקבות המאבק של המדינות כנגד מדיניות האפרטהייד בדרום אפריקה. בעקבות ביטול האפרטהייד בשנת 1991 חזר המרוץ לאליפות, התקיים עוד פעמיים בטרם בוטל. המרוץ התקיים לראשונה בשנת 1934 במסלול באורך 23.4 ק"מ שעברה באזורים מיושבים בסביבות העיר איסט לונדון. בשנת 1936 המסלול קוצר ל-17.7 ק"מ. מלחמת העולם השנייה הובילה לביטול המרוץ בשנת 1940, שלא שב להתקיים במשך 20 שנים. בשנת 1959 נסלל מסלול קבוע. בשנת 1960 התקיימו בדרום אפריקה שני מרוצי גרנד פרי, שלא היו חלק מסבב האליפות. המרוץ הצטרף לסבב האליפות בעונת 1962. במרוץ הבכורה ניצח גרהאם היל, מרוץ שסיים את העונה. מסלול קיאלאמי, שנבנה בתחילת שנות השישים במטרופולין של יוהנסבורג, החל לארח את הגרנד פרי בשנת 1967. ג'ים קלארק ניצח את המרוץ בשנת 1968 בפעם הרביעית. היה זה הניצחון האחרון בקריירה של הבריטי. בשנת 1970 היה זה ג'ק ברבהאם שניצח במסלול את המרוץ האחרון בקריירה. פיטר רסבון נפצע קשה בתאונה במהלך האימונים לקראת המרוץ ולאחר מכן מת מפצעיו. תאונה קטלנית נוספת אירעה בעונת 1977 בה טום פרייס, נהגה של קבוצת Shadow, מצא את מותו תוך שהוא פוגע והורג את אחד המרשלים שעמדו לצידי המסלול. המסלול הגבוה (6,000 רגל מעל גובה פני הים) והמהיר העניק יתרון למנועי הטורבו שנכנסו בתחילת שנות השמונים. בשנת 1982 היתרון של מנועי הטורבו הגיע עד לפער של 150 כוח סוס. קבוצת רנו, שהייתה חלוצת מנועי הטורבו, ניצחה את המרוץ בעונת 1980 וב-1982. המאבק בין הפדרציה הבינלאומית לספורט (FISA) וארגון היצרנים (FOCA) הוביל לכך שבעונת 1981 המרוץ התקיים כמרוץ שאינו חלק מהאליפות. בעונת 1983 המרוץ היה האחרון בעונה. שלושה נהגים התמודדו על תואר האליפות: אלן פרוסט, נלסון פיקה ורנה ארנו. פרוסט וארנו נאלצו לפרוש בשל בעיות מנוע. פיקה סיים את המרוץ במקום השלישי וזכה בתואר. קיום המרוץ בשנת 1985 לווה בביקורת הגוברת כלפי משטר האפרטהייד במדינה. מדינות שונות החלו להחרים אירועי ספורט שאירעו במדינה בעקבות מצב בהחירום שהוכרז על ידי הממשלה בחודש יולי. קולות רבים קראו להחרים את המרוץ. וקבוצות רנו וליז'ייה לא לקחו בו חלק לאחר שממשלת צרפת החליטה על החרמת אירועים שהתקיימו בדרום אפריקה. פרוסט, שהבטיח כבר את הזכייה באליפות במדי קבוצת מקלארן, כן השתתף במרוץ. בעקבות ביטול משטר האפרטהייד בשנת 1991 שב המרוץ לסבב התחרויות בעונת 1992. נייג'ל מנסל ניצח את המרוץ בבכורה המחודשת. שנה לאחר מכן התנהל מאבק צמוד בין פרוטס, איירטון סנה ומיכאל שומאכר, שהסתיים בניצחונו של הצרפתי. ביולי 1993 נמכר המסלול לאיגוד הרכב הדרום-אפריקאי. עלויות קיום מרוץ פורמולה 1 היו גבוהות ולא רווחיות ולא הופסק קיומו של הגרנד פרי. שנים המופיעות עם רקע ורוד הן שנים בהן התקיים הגרנד פרי, אך לא כחלק מאליפות הפורמולה 1 קבוצות המופיעות בכתב מודגש הן קבוצות שעדיין פעילות באליפות קבוצות המופיעות עם רקע ורוד הן קבוצות שהתחרו בשנים בהן המרוץ לא נכלל כחלק מאליפות הפורמולה 1 מרוצים המסומנים ברקע ורוד לא היו חלק מאליפות הפורמולה 1 בשנת 1960 התקיימו 2 מרוצים
סמינר בית יעקב תל אביב (שצ'רנסקי)

סמינר בית יעקב-תל אביב (נקרא גם סמינר שצ'רנסקי) הוא סמינר חרדי המהווה תיכון וסמינר למורות, נוסד בתל אביב בשנת 1933. סמינר בית יעקב תל אביב הוא הסמינר החרדי הראשון שהוקם ביישוב החדש בארץ ישראל בשנת 1933. בראש הסמינר עמד הרב מאיר שצ'רנסקי שהקים אותו כסניף לתנועת בית יעקב שפעלה במזרח אירופה. הרב מאיר שצ'רנסקי היה חסיד גור שעלה לארץ ישראל מפולין בשנת 1933 והיה עסקן ופעיל במפלגת אגודת ישראל ובצעירי אגודת ישראל כמו כן, היה עסקן בחברה קדישא בתל אביב. לצד יסוד הסמינר, הוציא הרב שצ'רנסקי לאור שורה של ספרים שנועדו ללימוד התלמידות ובהם "העבר הישראלי" וספרי הלכות שיועדו לבנות. הסמינר שימש אבן-דרך לרשת הסמינרים להוראה של 'בית יעקב' בארץ ובעולם היהודי. בהקמת המוסד ראתה הנהגה החרדית מעשה גבורה, שמהווה תשובה לגימנסיה הרצליה החילונית שהוקמה בתל אביב. אולם בפועל חלק מהמשפחות החרדיות בסביבה, שלחו את בניותיהם ללמוד במוסדות של תנועת המזרחי. עם פטירתו של הרב מאיר שצ'רנסקי בשנת 1972 עבר ניהול הסמינר לידי בנו הרב בנימין שצ'רנסקי, במקביל ניהל את הסמינר החל משנות ה-90 הרב משה צבי רייס. הרב בנימין שצ'רנסקי הקים בבני ברק שלוחה של הסמינר המיועדת להשתלמויות למורות, השלוחה נקראת "בית המורה". הסמינר השתייך ליישוב החדש וראה עצמו ליברלי יותר מאנשי הישוב הישן. מאז פטירתו של הרב בנימין שצ'רנסקי בשנת 2018 מנהל את הסמינר הרב יצחק שצ'רנסקי, סגן המנהל הוא הרב אריה זנד, מזכ"ל הסמינר הוא הרב צבי חסיד. הסמינר שוכן ברח' יצחק אלחנן ליד שכונת נווה צדק בתל אביב. סמינר בית יעקב בית יעקב קונטרס זיכרון: ליום השנה עשרים לפטירת הרב מאיר שצ'רנסקי, תל אביב: בית יעקב סמינר בית יעקב (תל אביב), דף שער בספרייה הלאומית דוד תדהר (עורך), "מאיר שצ'רנסקי", באנציקלופדיה לחלוצי הישוב ובוניו, כרך ט (1958), עמ' 3271 לאה ריימן, שינויים ותמורות בהכשרת מורות בחינוך החרדי: יחסי גומלין בין המדיניות לבין "השדה" במבט היסטורי ועכשווי, חקר החברה החרדית 4, פברואר 2017, 1–27 קימי קפלן, ספרי לימוד להיסטוריה בחברה החרדית: הדור הראשון, עיונים בתקומת ישראל 17, 2007, עמ' 1–47 עונש בסמינר "בית יעקב", מעריב, 31 בדצמבר 1967 משה ויסברג, אבל: מנהל הסמינרים המיתולוגי הלך לעולמו, באתר בחדרי חרדים, 25 ביולי 2018
גנאדי טרטקובסקי

גנאדי בוריסוביץ' טרטקובסקי (ברוסית: Геннадий Борисович Тартаковский; באנגלית: Gennady Borisovich Tartakovsky; נולד ב-17 בינואר 1970) הוא אנימטור ובמאי יהודי. עבודתו מושפעת בעיקר מקומיקס אמריקאי ומאנימה. טרטקובסקי נולד במוסקבה שבברית המועצות למשפחה יהודית. אביו בוריס עבד כרופא שיניים עבור משרדים ממשלתיים ועבור נבחרת ברית המועצות בהוקי קרח, ואמו, מרים, הייתה עוזרת מנהל בבית ספר. לפני שהיגרו לארצות הברית חיו באיטליה, ובהיותו בן 7 עברו לארצות הברית בשל גילויי אנטישמיות. טרטקובסקי למד קולנוע בקולג' קולומביה בשיקגו, ובמכון האמנויות בקליפורניה. קריירת האנימציה המוקדמת שלו הורכבה מעבודותיו בסדרות אנימציה שונות, כמו באטמן: הסדרה המצוירת והמבקר. מאוחר יותר, הוא התקבל לעבודת ציורי לוחות-עלילתיים (storyboards) בשביל תוכניתה של האנה-ברברה, שני כלבים טיפשים. טרטקובסקי ידוע בעיקר בזכות יצירת, כתיבת ובימוי הסדרות המצוירות המעבדה של דקסטר וג'ק הסמוראי שזכו להצלחה רבה. המעבדה של דקסטר התפתחה מסרט סטודנטים הנשא את אותו השם, אשר הופק על ידו בזמן שהוא למד במכון האומניות בקליפורניה. בנוסף, הוא עזר להפיק את הסדרה בנות הפאוור פאף, בה ביים פרקים רבים, ושימש כמנהל האנימציה של גרסת הסרט. הוא גם ביים את מלחמת הכוכבים: מלחמת המשובטים, סדרת טלוויזיה מצליחה ביקום מלחמת הכוכבים, המבוססת על עלילות מלחמת המשובטים. בשנת 2021 עבד על התסריט של הסרט "מפלצת של מלון: הפוך על הפוך" שביים דרק דריימון. מדיה וקבצים בנושא גנאדי טרטקובסקי בוויקישיתוף גנאדי טרטקובסקי, במסד הנתונים הקולנועיים IMDb (באנגלית) גנאדי טרטקובסקי, באתר AllMovie (באנגלית) גנאדי טרטקובסקי, במסד הנתונים הקולנועיים KinoPoisk (ברוסית) גנאדי טרטקובסקי, באתר MusicBrainz (באנגלית) גנאדי טרטקובסקי, באתר Discogs (באנגלית) אבנר שביט, קאן‏, "קראו לי רוסי מלוכלך": במאי "מפלצת של מלון 3" על הילדים שגרמו לו להרגיש כמו מפלצת, באתר וואלה, 9 ביולי 2018
פאבל זארובין

פאבל אלכסנדרוביץ' זארובין (ברוסית: Павел Александрович Зарубин; נולד ב-7 בספטמבר 1981, בלורצק, בשקורטוסטן, רוסיה הסובייטית, ברית המועצות) הוא עיתונאי רוסי. מחבר ומנחה משותף של תוכנית הטלוויזיה "מוסקבה. קרמלין. פוטין" בערוץ הטלוויזיה "רוסיה -1" (יחד עם ולדימיר סולוביוב). הגיש את תוכנית הקו הישיר עם ולדימיר פוטין ומהווה חלק מעיתונאי תא כתבי הקרמלין. פאבל נולד ב-7 בספטמבר 1981 בעיר בלורצק, בשקורטוסטן. מאז בית הספר חלם להיות עיתונאי. בגיל צעיר עבד ככתב העיתון "פועל בלורצק". לאחר סיום לימודיו בבית הספר עבר פאבל ליקטרינבורג. בשנת 1998 הוא נכנס לפקולטה לעיתונאות של אוניברסיטת אוראל על שם גורקי, ביקטרינבורג. בשנים 2000–2003 עבד ככתב ושדרן חדשות מוביל של ערוץ 4 ביקטרינבורג. בשנת 2002, האקדמיה לטלוויזיה הרוסית הכירה בפאבל זרובין בתור הכתב האזורי הטוב ביותר. לאחר הצלחה זו עבר פאבל למוסקבה, שם החל לעבוד בתוכנית וסטי של החברה הממשלתית הרוסית לרדיו וטלוויזיה. מאז 2005 נחשב לעיתונאי מקורב לקרמלין, המכסה את עבודתו של נשיא רוסיה. באביב 2015, במהלך שיחות מינסק על גורל חבל דונבאס, הצליח פאבל לצעוק שאלה לפטרו פורושנקו שלא רצה לדבר עם כתבים רוסיים. לאחר תרגיל זה הוסבה אבטחה סביבו כדי למנוע ממנו לעזוב את מרכז העיתונות. בהמשך דיווחו כמה כלי תקשורת מערביים על התנהגותו הלא נאותה, של הכתב הרוסי על כך שהתפרץ על נשיא אוקראינה. מאז סתיו 2018 הוא כותב ומנחה בתוכנית האקטואליה "מוסקבה. קרמלין. פוטין", שמספקת השקפה רשמית יותר על הפוליטיקה הרוסית. התוכנית, עקב תשומת לב לפרטים חריגים וגישה לחומרים בלעדיים של הממשל, הפכה במהרה לאחת הפופולריות ביותר בטלוויזיה הרוסית. באפריל 2019 הוא הפך לעיתונאי הראשון בעולם שהצליח להקליט ולראיין קצרות באופן בלעדי את המנהיג העליון של קוריאה הצפונית קים ג'ונג-און במהלך הגעתו לרוסיה. בתחנת חאסאן בפרימוריה, בעת הליכתו של ג'ונג-און לרכבת שלו, צעק פאבל שאלה בקוריאנית. הוא לא ידע קוריאנית, אך שינן את המשפט מראש. קים ג'ונג און הגיב במפתיע והשיב לשאלתו, תשובתו התפשטה אז ברחבי התקשורת העולמית ונחשבה לתקדים יוצא דופן, מכיוון שלפני כן התקשורת לא הצליחה להוציא הצהרות ממנהיגי צפון קוריאה, וביתר שאת ללא הסכמות, תוך כדי תנועה. ביוני 2019, בוועידת G20 באוסאקה, הוא הפך לעיתונאי הרוסי הראשון שהצליח לראיין את נשיא ארצות הברית דונלד טראמפ על שיחותיו עם נשיא רוסיה ולדימיר פוטין. באותו חודש, יחד עם ילנה וניק, הוא הנחה את תוכנית השאלות והתשובות הקו הישיר עם ולדימיר פוטין. נשוי למריה קלשניקובה. מדיה וקבצים בנושא פאבל זארובין בוויקישיתוף פאבל זארובין, ברשת החברתית פייסבוק פאבל זארובין, ביישום טלגרם פאבל זארובין, ברשת החברתית אינסטגרם פאבל זארובין, ברשת החברתית VK פאבל זארובין באתר VGTRK mega-stars.ru. "Биография, история жизни Зарубина Павла". mega-stars.ru. mega-stars.ru. "Ким Чен Ын впервые дал интервью иностранному СМИ: Выбор пал на российского журналиста" (ברוסית). tsargrad.tv. 2019-04-24. נבדק ב-2020-04-25. Россия 24 (2019-04-28). "Мифы и реальность: эксклюзивный репортаж о визите Ким Чен Ына в Россию - Россия 24". YouTube. Россия 24. Россия 24 (2019-04-24). "Эксклюзив! Первое интервью Ким Чен Ына иностранному журналисту - Россия 24". YouTube. Россия 24. "Трамп назвал Путина "прекрасным парнем"" (ברוסית). רי"א נובוסטי. 2019-06-29. נבדק ב-2020-04-25. Россия 24 (2019-06-29). "Эксклюзив: Трамп впервые дал интервью российскому корреспонденту - Россия 24". YouTube. Россия 24.
קרחון ג'ופיטר (אנטארקטיקה)

קרחון ג'ופיטר או קרחון יופיטר (באנגלית: Jupiter Glacier) הוא קרחון בחוף המזרחי של האי אלכסנדר, שב אנטארקטיקה אורכו של הקרחון 19 קילומטרים; רוחבו של הקרחון 9 קילומטרים (בשפכו). גובהו של הקרחון 294 מטרים מעל פני הים. הקרחון זורם לכיוון מזרח ונשפך אל מפרץ ג'ורג' השישי, בסמוך מדרום לעמק אבליישן. הקרחון שוכן מצפון לרמת פלאנט, אולם אינו ממוקם בתוך רכס ההרים של הרמה. הקרחון התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935. הקרחון מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'. שפכו של הקרחון מופה לראשונה, באופן חלקי, בשנת 1936, על ידי המשלחת הבריטית אל ארץ גרהאם; הקרחון נסקר ומופה בשנית, על ידי סקר שטחי חסות איי פוקלנד בין השנים 1947–1948. שמו של הקרחון ניתן לו על ידי סקר שטחי חסות איי פוקלנד. בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת צדק (באנגלית - ג'ופיטר), וזאת על אף שאינו בתוך רמת פלאנט - אלא בשל סמיכותו לקרחונים אחרים ברמה, וביחס לשמותיהם. קרחון ג'ופיטר באתר הסקר הגאולוגי של ארצות הברית קרחון ג'ופיטר באתר הגאזט האנטארקטי המשווה SCAR של ממשלת אוסטרליה מפת אזור קרחון ג'ופיטר קרחון ג'ופיטר באתר mindat מחשבון מרחקים - המרחק מקרחון ג'ופיטר לאתרים סמוכים מזג אוויר נוכחי בקרחון ג'ופיטר תחזית מזג אוויר עדכנית ארוכת טווח עבור קרחון ג'ופיטר גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע היסטורי
יחסי אפגניסטן–ספרד

יחסי אפגניסטן–ספרד הם היחסים הדיפלומטיים הרשמיים שבין הרפובליקה האסלאמית של אפגניסטן ובין ממלכת ספרד. בין המדינות קיימים יחסים דיפלומטיים בילטרליים. ב-11 בדצמבר 2015, חמושים של ארגון הטליבאן פוצצו מכונית תופת, והשתלטו על בית הארחה סמוך לשגרירות ספרד במחוז שירפור בקאבול, עיר הבירה של אפגניסטן ומקום מושבם של שגרירויות רבות ובכירי ממשלה. תשעה אנשים נהרגו בפיגוע, וביניהם שני שומרים ספרדים מהשגרירות. פעולת החילוץ שהובילו כוחות הביטחון האפגניים, יחד עם כוחות מיוחדים נורווגיים, נמשכה יותר מעשר שעות, עד שחזר האזור לשליטת המשטרה. ארגון הטליבאן נטל אחריות לפיגוע. באוקטובר 2016 הוענק לאחד מלוחמי היחידה המיוחדת הנורווגית מדליה, על הצלת חייהם של הדיפלומטים הספרדים במהלך האירוע. החייל נפצע משלוש יריות בגופו במהלך האירוע. המדליה הוענקה בשגרירות ספרד באוסלו, נורווגיה, על ידי שגריר ספרד בנורווגיה. ספרד מיוצגת באפגניסטן על ידי שגרירות שהיא מחזיקה בקאבול, בירת אפגניסטן. לאחר נפילת קאבול בידי הטאליבן השגרירות נסגרה. אפגניסטן מיוצגת בספרד על ידי שגרירות שהיא מחזיקה במדריד, בירת ספרד. מדיה וקבצים בנושא יחסי אפגניסטן–ספרד בוויקישיתוף Norsk soldat skadet i Afghanistan, www.vg.no (בנורווגית) אפגניסטן: שוטר ספרדי נהרג בפיגוע סמוך לשגרירות בקאבול, באתר ynet, 11 בדצמבר 2015 Norsk marinejeger skutt tre ganger, reddet livet til spanske diplomater - hedres med medalje, www.vg.no (בנורווגית) OFICINA DE INFORMACIÓN DIPLOMÁTICA, Afganistán - República Islámica de Afganistán, www.exteriores.gob.es (בספרדית) Afghan Embassy in Madrid, Spain, embassy-finder.com (באנגלית)
קרחון מרקיורי (האי אלכסנדר)

קרחון מרקיורי או קרחון מרקורי (באנגלית: Mercury Glacier) הוא קרחון בחוף המזרחי של האי אלכסנדר, שבאנטארקטיקה. אורכו של הקרחון 9 קילומטרים; רוחבו של הקרחון 4 קילומטרים. הקרחון זורם לכיוון מזרח ונשפך אל מפרץ ג'ורג' השישי, בין מצוקי וייטאביט, ומצוקי קיסטון. הקרחון שוכן בסמוך לרמת פלאנט, אולם אינו ממוקם בתוך רכס ההרים של הרמה. הקרחון התגלה מהאוויר על ידי לינקולן אלזוורת', בטיסתו מעל האזור ב-23 בנובמבר 1935. הקרחון נסקר באופן גס בשנת 1948 ובשנת 1949 על ידי משלחת חקר שטחי חסות איי פוקלנד. הקרחון מופה באופן מפורט בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של הקרחון ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת כוכב חמה (באנגלית - מרקיורי), וזאת על אף שאינו בתוך רמת פלאנט - אלא בשל סמיכותו לקרחונים אחרים ברמה, וביחס לשמותיהם. קרחון מרקיורי באתר הסקר הגאולוגי של ארצות הברית קרחון מרקיורי באתר הגאזט האנטארקטי המשווה SCAR של ממשלת אוסטרליה מזג אוויר נוכחי עדכני בקרחון מרקיורי תחזית מזג אוויר עדכנית ארוכת טווח עבור קרחון מרקיורי גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
קרחון מרקיורי

האם התכוונתם ל... אנטארקטיקה קרחון מרקיורי (האי אלכסנדר) – קרחון בסמוך לרמת פלאנט, בחוף המזרחי של האי אכסנדר, שבאנטארקטיקה קרחון מרקיורי (הרי קוק) – קרחון בהרי קוק, בארץ אואטס, שבאנטארקטיקה
קרחון מרקיורי (הרי קוק)

קרחון מרקיורי או קרחון מרקורי (באנגלית: Mercury Glacier) הוא קרחון בהרי קוק, בארץ אואטס, שבאנטארקטיקה. הקרחון מנקז את המדרונות של הר יוז; וזורם לכיוון דרום. הקרחון רחב, בחלקו העליון שלג מכסה את קרח הקרחון שצבעו כחול; במורד הקרחון, הקרח הכחול אינו מכוסה שלג. גובהו של הקרחון 1,146 מטרים מעל פני הים. שמו של הקרחון ניתן לו על ידי ועדת השמות האנטארקטית של ניו זילנד. הקרחון נקרא על שמו של האל מרקוריוס (באנגלית: "מרקיורי") מהמיתולוגיה היוונית; וזאת בדומה לשמות אתרים אחרים באזור, הקרויים על שם דמויות מהמיתולוגיה היוונית. קרחון מרקיורי באתר הסקר הגאולוגי של ארצות הברית קרחון מרקיורי באתר הגאזט האנטארקטי המשווה SCAR של ממשלת אוסטרליה מפת אזור קרחון מרקיורי מזג אוויר נוכחי עדכני בקרחון מרקיורי תחזית מזג אוויר עדכנית ארוכת טווח עבור קרחון מרקיורי מידע גאוגרפי והיסטורי תיאור הקרחון מידע גאוגרפי
קרחון ג'ופיטר

האם התכוונתם ל... אנטארקטיקה קרחון ג'ופיטר (אנטארקטיקה) – קרחון בסמוך לרמת פלאנט, בחוף המזרחי של האי אכסנדר, שבאנטארקטיקה קרחון ג'ופיטר (גרינלנד) – קרחון במרכז מזרח גרינלנד
קווין הרבי

איימי רנה נונאן (לשעבר היידמן, באנגלית: Amy Renee Noonan; נולדה ב-29 באפריל 1986), הידועה בשם הבמה קווין הרבי (Qveen Herby), היא ראפרית, זמרת, ופזמונאית אמריקאית. הרבי התפרסמה בהרכב "קארמין", שהוקם בשנת 2010 והתפרק בשנת 2017. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנת 2017, הכריזה הרבי ברשתות החברתיות של ההרכב קארמין בו נאמר "קארמין מתה, תחי הרבי." לאחר מכן חשפה את שם הבמה החדש שלה "קווין הרבי". למרות פירוק ההרכב, המשיך ניק נונאן להפיק ולהיות שותף בעבודה על האלבום. ב-1 ביוני, הוציאה את סינגל הבכורה "Busta Rhymes", יממה לאחר מכן יצא המיני-אלבום שלה "EP 1". האלבום עצמו זכה לביקורות מעורבות של מבקרים שפקפקו על הדרך העצמאית של הרבי. אך האלבום זכה להצלחה, כשהגיע למקום ה-37 במצעד האלבומים העצמאיים של בילבורד ובמקום 13 במצעד האלבומים של Heatseekers בארצות הברית. לאחר יציאתו של האלבום "EP 1", הרבי הכריזה כי החלה לעבוד על המיני-אלבום השני שנקרא "EP 2". ב-8 בספטמבר, הוציאה את הסינגל הראשון "Love Myself". ב-13 באוקטובר, הוציאה את הסינגל השני "Wifey". ב-1 בדצמבר יצא המיני האלבום השני "EP 2". 2021: A Woman 2020: Qveen Essentials 2017: EP 1 2017: EP 2 2018: EP 3 2018: EP 4 2019: EP 5 2019: EP 6 2019: The Vignettes 2019: EP 7 2020: Tiny Piano 2020: EP 8 2020: EP 9 מדיה וקבצים בנושא קווין הרבי בוויקישיתוף אתר האינטרנט הרשמי של קווין הרבי קווין הרבי, ברשת החברתית פייסבוק קווין הרבי, ברשת החברתית אקס (טוויטר) קווין הרבי, ברשת החברתית אינסטגרם קווין הרבי, ברשת החברתית טיקטוק קווין הרבי, סרטונים בערוץ היוטיוב קווין הרבי, באתר אפל מיוזיק (באנגלית) קווין הרבי, באתר ספוטיפיי קווין הרבי, באתר סאונדקלאוד (באנגלית) קווין הרבי, באתר Last.fm (באנגלית) קווין הרבי, באתר AllMusic (באנגלית) קווין הרבי, באתר MusicBrainz (באנגלית) קווין הרבי, באתר דיזר קווין הרבי, באתר Discogs (באנגלית) קווין הרבי, באתר Songkick (באנגלית) קווין הרבי, באתר Genius קווין הרבי, באתר SecondHandSongs קווין הרבי, באתר בילבורד (באנגלית) קווין הרבי, באתר טיידל (באנגלית) Karmin is now Qveen Herby, archive, ‏2018-05-04 (באנגלית) Qveen Herby talks new solo music, digital transformation SPECIAL, digitaljournal, ‏2017-07-22 (באנגלית) Karmin Went Ratchet And it’s Really Weird, btrtoday, ‏2018-05-04 (באנגלית) Biography by Qveen Herby, allmusic, ‏2018-05-04 (באנגלית) Qveen Herby new video 'Love Myself' is a must see | ELEVATOR, allmusic, ‏2017-09-10 (באנגלית) Qveen Herby And Audrey Napoleon: The Singer And DJ Behind Qveen Studio Cosmetics, forbes, ‏2018-01-01 (באנגלית)
בית החולים הצבאי הראשי על שם בורדנקו

בית החולים הצבאי הראשי על שם בורדנקו (ברוסית: Главный военный клинический госпиталь имени Н. Н. Бурденко) הוא בית חולים צבאי, במוסקבה אחד ממרכזי הרפואה הגדולים ברוסיה והמוסד הרפואי הראשון ברוסיה. פעיל ברציפות מאז מאי 1705. מדי שנה מטופלים בבית החולים כ-22,000 פצועים וחולים, יותר מ־9,000 ניתוחים מבוצעים. עובדים כאן יותר מ-3,500 עובדים, מהם 800 רופאים. על בסיס בית החולים יש 130 מחלקות לאבחון ומעבדות רפואיות, 10 מחלקות סטאז'. בבית החולים עובדים למעלה מ-70 רופאים למדעי הרפואה, 44 פרופסורים, יותר מ-170 סטודנטים לרפואה. לצורך פינוי חירום של פצועים במהלך פעולות צבאיות, בית החולים מצויד במעבדת טיסה והחייאה שבעזרתה הובאו לכאן למעלה משלושת אלפים פצועים במהלך מלחמת צ'צ'ניה השנייה. מדיה וקבצים בנושא בית החולים הצבאי הראשי על שם בורדנקו בוויקישיתוף אתר האינטרנט הרשמי של בית החולים הצבאי הראשי על שם בורדנקו (ברוסית)
Splunk

ספלאנק (באנגלית: Splunk) הוא מוצר לריכוז וניתוח מידע רב בפורמט חיפוש פשוט, המאפשר עיבוד המידע והצגתו בתצורת גרפים, דוחות והתראות. המוצר מפותח על ידי התאגיד האמריקאי Splunk הממוקם בסן פרנסיסקו, קליפורניה. החברה הוקמה בשנת 2003, הפכה לרווחית בשנת 2009, והונפקה בנאסד"ק בשנת 2012 תחת הסמל SPLK. בשנים שלאחר מכן, רכשה החברה מספר רב של חברות-בת ובכך הרחיבה את יכולותיה. ב-21 בספטמבר 2023 נרכשה Splunk ע״י התאגיד האמריקאי Cisco ב 28 מיליארד דולר. מוצר הבסיס של החברה הוא תשתית לריכוז וניתוח מידע רב. מוצר זה מתרגם את המידע הגולמי שנכנס אל התשתית ל-event-ים בודדים ומאפשר תצוגתם, על ידי מספר שלבים: קבלת המידע (capturing) - קבלת המידע בפורמט מסוים, דוגמת CSV או JSON, המרתו לפורמט של ספלאנק ושמירתו במסד הנתונים של התשתית. אינדוקס המידע (indexing) - פיזור המידע לתוויות בהיררכיה מוסכמת מראש. התוויות המרכזיות נקראות index ו-sourcetype. בתהליך זה התשתית שומרת מידע היקפי (metadata) נוסף על תהליך האינדוקס - דוגמת שם הקובץ המאונדקס, זמן האינדוקס וכיוצא בזה. שליפה (searching) - שלב החיפוש על המידע, על ידי שפה ייחודית שפתחו בספלאנק בשם SPL, המזכירה את שפת ה-SQL. פלט (outputing) - הצגת או ייצוא המידע שחזר מהשליפות במספר תצורות אפשריות - גרף נקודתי, דשבורד, התראה, דו"ח. ספלאנק תומך בתהליכי העשרת ועיבוד מידע חיצוניים - זאת באמצעות שאילתות ופקודות שהמשתמש יכול להוסיף ולפתח בשפת פייתון. ניתן גם לפתח יישומים באופן עצמאי ולהוסיף אותם לתוכנה המרכזית; כן למשל ניתן לבנות דשבורדים מוטמעים, לפתח תצורות הצגה נוספות וכיוצא בזה. מעבר למוצר הבסיסי, ספלאנק מייצרת ומשווקת מספר מוצרים נוספים. לספלאנק יש מוצר SIEM בשם Splunk Enterprise Security (בקיצור SE), המקבל מידע מרכיבי רשת מחשבים ומבצע ניתוח שלו על מנת לזהות איומי התקפת סייבר ברשת. בשנת 2011 השיקה החברה את Splunk Storm, תשתית ענן עבור מוצר החיפוש הבסיסי Splunk, אך סגרה שירות זה בשנת 2015. בשנת 2016 גוגל הודיעה כי תשתית הענן שלה תתממשק למול תשתית הספלאנק. בשנת 2018 ספלאנק השיקה את Splunk Industrial Asset Intelligence, אשר משמש לניטור רכיבי IOT. SQL Kibana SIEM מדיה וקבצים בנושא Splunk בוויקישיתוף אתר האינטרנט הרשמי של Splunk (באנגלית) Splunk, ברשת החברתית אקס (טוויטר) Splunk, ברשת החברתית אינסטגרם "Splunk Storm service end of life". Olavsrud, Thor (27 בספטמבר 2016). "Splunk puts machine learning at center of operational intelligence portfolio". CIO. International Data Group. נבדק ב-5 באפריל 2017. {{cite news}}: (עזרה) "Splunk turns data processing chops to Industrial IoT – TechCrunch". techcrunch.com (באנגלית אמריקאית). נבדק ב-23 באפריל 2018. {{cite web}}: (עזרה)
האלביסים האדומים

האלביסים האדומים (באנגלית: Red Elvises, הידועים גם כאיגור והאלביסים האדומים, על שם המייסד ומוביל ההרכב איגור יוזוב) היא להקה רוסית אמריקאית, שמבצעת מוזיקה בסגנונות פֿאנק רוק (funk rock)(אנ'), רוק גולשים (אנ'), רוקבילי, רגאיי, פולק רוק, דיסקו ורוסית מסורתית. הלהקה נוסדה בקליפורניה בסביבות 1990 ומוקד פעילותה בלוס אנג'לס. האלביסים האדומים נוסדו ב-1995 על ידי איגור יוזוב, אולג ברנוב וז'ניה רוק. איגור ואולב נפגשו במצעד למען השלום בין רוסיה לאמריקה ולאחר מכן ניגנו יחד בלהקת פולק-רוק רוסית בשם "לימפופו". החבר השלישי בהרכב המקורי, ז'ניה רוק (הידוע כקוליחנוב) היגר גם הוא לאמריקה והיה הגיטריסט והסולן של הלהקה עד לשנת 2004. בחודשים הראשונים היה אנדריי ברנוב המתופף, אך באותה שנה התווסף להרכב כמתופף האמריקאי הראשון בלהקה אבי סילס מאוסטין, טקסס. הלהקה החלה את דרכה בהופעות רחוב בטיילת של הרחוב השלישי בסנטה מוניקה, בלוס אנג'לס. מעבר להופעות, עסקה הלהקה בהקלטה והפקה עצמאית של תקליטים. האלבום הראשון של הלהקה, " Grooving To The Moscow" יצא לאור ב-1996, ואחריו יצא "Surfing In Siberia" ב-1997. ב-1998, פרצה הלהקה למודעות הציבורית עם האלבום "I Wanna See You Bellydance". המוזיקה שלהם הרכיבה את הפסקול של סרט האינדי "הסמוראי עם ששת המיתרים" בבימויו של לאנס מונגיה שיצא באותה שנה. הפסקול כלל להיטים כגון "Lovepipe" ו"Boogie on the Beach". הופעת וידאו באורך מלא בשם "Live on the Pacific Ocean", מתעדת את הופעתם בסדרת הופעות השקיעה בסנטה מוניקה. ב-2001 מנתה הלהקה שלושה חברים: אולג ברנוב על התופים, איגור יוזוב על גיטרת הבס החשמלית וז'ניה רוק כגיטריסט סולן. במרץ 2001 הוציאה הלהקה לאור שני תקליטי אולפן "Welcome to the Freakshow", שנכתב כולו על ידי יוזוב, ו" Bedroom Boogie", שנכתב כולו על ידי ז'ניה רוק. הקבוצה המשיכה להופיע באמריקה במהלך השנה והוזמנה גם לסיבוב הופעות ברוסיה. בתחילת 2009 הכריזו האלביסים האדומים כי חבר הלהקה הוותיק והבסיסט ברנוב החליט לעזוב את הלהקה. לאחר מכן נכתב באתר הלהקה כי ברנוב לקח הפסקה מהשתתפותו בלהקה, או שבחר להקים הרכב משלו. בפברואר של 2009, הכריז ברנוב כי הוא הצטרף לפרויקט הסטארט-אפ "Slava's Snowshow" שבוים על ידי אמן המיצגים סלאבה פולונין (אנ'), ובו משחק ברנוב תפקיד במה. ב-1991 וב-2002 הוציאו האלביסים האדומים אלבומים ברוסית, שזכו להצלחה רבה ברוסיה. מאז 2002 מקיימת הלהקה סיבוב הופעות ברוסיה במשך חודשיים בכל קיץ. ההופעות מתקיימות במועדונים בערים מרכזיות כגון מוסקבה וסנט פטרסבורג, ובעיר מולדתו של יוזוב- אודסה שבאוקראינה. מדיה וקבצים בנושא האלביסים האדומים בוויקישיתוף אתר האינטרנט הרשמי של האלביסים האדומים האלביסים האדומים, ברשת החברתית פייסבוק האלביסים האדומים, ברשת החברתית אקס (טוויטר) האלביסים האדומים, במסד הנתונים הקולנועיים IMDb (באנגלית) האלביסים האדומים, באתר Last.fm (באנגלית) האלביסים האדומים, באתר AllMusic (באנגלית) האלביסים האדומים, באתר MusicBrainz (באנגלית) האלביסים האדומים, באתר Discogs (באנגלית) האלביסים האדומים, באתר Songkick (באנגלית) Rokenrol News Report, web.archive.org, ‏2011-10-08 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "האלביסים האדומים".